**Сәуірдің 23-інен 27 –сі аралығында Қарағанды облыстық балалардың құқығын қорғау департаменті «Ата-аналар үшін мектептегі өзін-өзі тану» апталығын өткізді.**

 Апталықта адамгершілік-рухани тәрбиені шешуде ата- ананың белсенділігін дамыту мақсаты көзделгендіктен, ата-анамен бірлесе кітап оқу арқылы даму жолын көрсеткім келді. Ата- ана өз балаларының дамуы мен тәрбиесіне оң әсер етуі үшін қандай әрекетке бару керегін көрсететін жолдарды іздестірудемін. Ата- анаға әсер ету арқылы адамгершілік- рухани тәрбиені дұрыс жолға қоя аламыз. Баламен бірлесе кітап оқу арқылы ата-ана ғана емес ұстаз ретінде дамитынымызға көз жеткізіп келемін. Сондай шараның бірін ұсынып отырмын.

**Менің досым кітап**

№74 орта мектеп

Аманова Е.Қ.

**Мақсаты:** Ата- анамен бірге кітап оқуға баулу.

 Баланың кітап оқуға деген қызығушылығын арттыру.

 Табиғат құпиясын кітаптан табу мүмкіндігін көрсету.

**Сабақта жұмыс істеу үшін керекті құрал- жабдықтар:**

1.Қазақтың халық ертегілері. Флора Қасенқызы Уразаеваның фольклор жинағынан ертек –табақша.

2.Жүсіпбек Аймауытовтың «Жаман тымақ» жинағы Алматы: Балауса, 1992.

«Ит пен бала» , «Қараторғай» әңгімелері терілген парақшалар. Қатысатын ата-аналар,оқушылар, мұғалімдерге тарату үшін.

3. «Бақытты балалық» үн таспасы. «Біздің аула достығы» әні.Сөзі мен әні Абдығафур Кенжебаевтікі.

4. Магнитофон.

5. Қалам, қағаздар.

 **Қызығушылықты ояту**

**-Табиғат аясында демалудың пайдасын айтайық.**

**-Табиғаттың пайдасын қайдан үйрене аламыз?**

1. «Түлкі,тасбақа және кене» ертегісін магнитофоннан тыңдату.

Қандай ой туғанын сұрау.

1. Ж.Аймауытовтың «Торғай мен қарлығаш»әңгімесін «Кешікпей ұясына бір қарлығаш келді.» деген жерге дейін оқимын.

 –Балалар, қарлығаш не ойлады? (Ойларын тыңдау.)

Әңгімені «Торғай қорқатын емес» дегенге дейін оқимын. -Балалар,торғай ұяны босата ма? (Ойларын тыңдау.)

Босатады, босатпайды деген жауаптар болса, неге екенін сұрау.

Әңгімені аяғына дейін оқып беремін.

**Мағынаны тану**

1. Ж.Аймауытовтың «Қараторғай» әңгімесін таратамын.Оқушылар өздіктерінен оқиды.(Әр оқушыға, ата- анаға жеке парақ)
2. «Біздің аула достығы» әнін тыңдату.
3. Ж.Аймауытовтың «Ит пен бала» әңгімесін таратамын. Оқушылар өздіктерінен оқиды.

- Осы әңгімеден табиғат құбылысын байқадыңдар ма?

Бір оқушыға оқыту.

- Осындай қиын кездерде адамдар өздерін қалай ұстау керегін неден үйренеді?(Ойларын тыңдау.)

**Ой толғаныс**

- Балалар, ата-аналар бұл әңгімелерден қандай ой түйдіңіздер? (Ойларыңызды қағазға түсіріңіздер. )

 Кітап туралы түймедей ой (Өздіктерінен оқиды.)

 «Кітап арқылы сан адамның жүрегін көресің. Алуан адамның жанын ұғынасың.Сенің білгеніңді алғаш сұрап білетін ғалым досың да кітап.Кітап- көп ақылдың құйылған көзі.» (Ө. Тұрманжанов)

 «Мектепте оқу керек, ал мектептен шыққан соң, одан да көп оқу керек»,- дейді Д.Писарев.



